Document ID: 31996R0145

ΚΑΝΟΝΙΣΜΟΣ (ΕΚ) αριθ. 145/96 ΤΗΣ ΕΠΙΤΡΟΠΗΣ της 26ης Ιανουαρίου 1996 για την έξοδο ορισμένων υπολοίπων αποθεμάτων αποξηραμένων ζωοτροφών που παρήχθησαν κατά τη διάρκεια της περιόδου εμπορίας 1994/95
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 603/95 του Συμβουλίου της 21ης Φεβρουαρίου 1995 περί κοινής οργανώσεως της αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΚ) αριθ. 1347/95 (2), και ιδίως το άρθρο 18,
Εκτιμώντας:
ότι ο κανονισμός (ΕΚ) αριθ. 785/95 της Επιτροπής της 6ης Απριλίου 1995 περί λεπτομερειών εφαρμογής του κανονισμού (ΕΚ) αριθ. 603/95 του Συμβουλίου περί κοινής οργανώσεως της αγοράς στον τομέα των αποξηραμένων ζωοτροφών (3), όπως τροποποιήθηκε από τον κανονισμό (ΕΚ) αριθ. 1362/95 (4), έχει καθορίσει τις προϋποθέσεις που πρέπει να τηρούνται προκειμένου οι αποξηραμένες ζωοτροφές που έχουν παραχθεί κατά τη διάρκεια της περιόδου εμπορίας 1995/96 να μπορούν να απολαύουν της ενισχύσεως που προβλέπεται στον κανονισμό (ΕΚ) αριθ. 603/95 7
ότι ορισμένα αποθέματα αποξηραμένων ζωοτροφών που έχουν παραχθεί κατά τη διάρκεια της περιόδου εμπορίας 1994/95 δεν είχαν εγκαταλείψει ορισμένες επιχειρήσεις μεταποιήσεως πριν από τις 31 Μαρτίου 1995 7 ότι πρέπει να επιτραπεί να εξέλθουν τα αποθέματα αυτά των αποθηκών των επιχειρήσεων μεταποιήσεως και να απολαύουν της ενισχύσεως που προβλέπεται στον κανονισμό (ΕΚ) αριθ. 603/95 με απλουστευμένη διαδικασία, κατά τη διάρκεια της τρέχουσας περιόδου εμπορίας, εγγράφοντάς τα, λογιστικά, στις εθνικές εγγυημένες ποσότητες που κατανέμονται στα συγκεκριμένα κράτη μέλη για τις περιόδους εμπορίας 1995/96 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αποξηραμένων ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι αποξηραμένες ζωοτροφές που έχουν παραχθεί κατά τη διάρκεια της περιόδου εμπορίας 1994/95 δεν έχουν εγκαταλείψει την επιχείρηση μεταποιήσεως ή ένα των τόπων αποθηκεύσεως που προβλέπονται στο άρθρο 3 παράγραφος 1 στοιχείο α) του κανονισμού (ΕΚ) αριθ. 785/95 πριν από τις 31 Μαρτίου 1995, μπορούν να απολαύουν της ενισχύσεως που προβλέπεται στο άρθρο 3 του κανονισμού (ΕΚ) αριθ. 603/95 κατά τη διάρκεια της περιόδου εμπορίας 1995/96, υπό τον όρο ότι:
- τηρούν τις διατάξεις του άρθρου 3 του κανονισμού (ΕΚ) αριθ. 785/95,
- εξέρχονται της επιχειρήσεως μεταποιήσεως υπό τον έλεγχο της αρμόδιας αρχής με τους όρους που προβλέπονται στο άρθρο 11 του εν λόγω κανονισμού,
- εγγράφονται λογιστικά στις εθνικές εγγυημένες ποσότητες που κατανέμονται στα συγκεκριμένα κράτη μέλη για την περίοδο εμπορίας 1995/96.
2. Οι αρμόδιες αρχές των συγκεκριμένων κρατών μελών εγκρίνουν τα αναγκαία μέτρα ελέγχου για να εγγυηθούν την τήρηση των διατάξεων της παραγράφου 1.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιανουαρίου 1996.

Labels: 1
19
5
3
6